** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 253**

(protokols Nr. 9, 91. p.)

**Par atbrīvošanu no telpu nomas maksas mūzikas izglītības pasākuma “Ģitāristu sesija 2025” organizēšanai**

Madonas novada pašvaldībā saņemts Imanta Pulksteņa iesniegums (reģistrēts Madonas novada pašvaldībā 08.09.2025. ar Nr. 2.1.3.6/25/1286) ar lūgumu atbrīvot Imanta Pulksteņa individuālo uzņēmumu “SINEPES UN MEDUS”, reģ. Nr. 47102001814, no Madonas novada kultūras centra, Madonas Bērnu un jauniešu centra un Madonas Valsts ģimnāzijas dienesta viesnīcas telpu nomas maksas mūzikas izglītības pasākuma “Ģitāristu sesija 2025” organizēšanas ietvaros laikā no 20.10.2025. līdz 24.10.2025. un lūgumu atļaut bez maksas izmantot stacionāri iebūvētās apskaņošanas un gaismu tehnikas, video projicēšanas iekārtas Madonas novada kultūras centrā, kā arī nodrošināt pašvaldības speciālistu darbam ar minētajām iekārtām koncertu norisē.

Kopējā nomas maksa par telpu izmantošanu laika periodā no 20.10.2025. līdz 24.10.2025. sastāda EUR 2132,63 (*divi tūkstoši viens simts trīsdesmit divi eiro 63 centi*), t.sk., PVN:

* nomas maksa par Madonas novada kultūras centra telpu (lielā zāle ar skatuvi, 3 mēģinājumu telpas) izmantošanu, atbilstoši iestādes sniegto maksas pakalpojumu cenrādim, sastāda EUR 767,75 (*septiņi simti sešdesmit septiņi eiro 75 centi*), t.sk., PVN;
* nomas maksa par Madonas Bērnu un jauniešu centra telpu (mūzikas telpa, 2.stāva zāle) izmantošanu, atbilstoši iestādes sniegto maksas pakalpojumu cenrādim, sastāda EUR 203,28 (*divi simti trīs eiro 28 centi*), t.sk., PVN;
* nomas maksa par Madonas Valsts ģimnāzijas dienesta viesnīcas telpu izmantošanu 40 personām 4 diennaktis, atbilstoši iestādes sniegto maksas pakalpojumu cenrādim, sastāda EUR 1161,60 (*viens tūkstotis viens simts sešdesmit viens eiro 60 centi*), t.sk., PVN;

Noklausījusies sniegto informāciju, ņemot vērā 19.09.2025. Kultūras un sporta jautājumu komitejas un 23.09.2025. Finanšu komitejas atzinumus, **atklāti balsojot: PAR – 16** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Rūdolfs Medenis, Valda Kļaviņa), **PRET – NAV, ATTURAS – 2** (Māris Olte, Zigfrīds Gora), Madonas novada pašvaldības dome **NOLEMJ:**

1. Samazināt par 50% Madonas Bērnu un jauniešu centra telpu (Raiņa ielā 12, Madonā), Madonas novada kultūras centra telpu (Raiņa ielā 12, Madonā) un Madonas Valsts ģimnāzijas dienesta viesnīcas telpu (Tirgus iela 3, Madonā) nomas maksu mūzikas izglītības pasākuma “Ģitāristu sesija 2025” organizēšanai laikā no 20.10.2025. līdz 24.10.2025.
2. Atļaut bez maksas izmantot stacionāri iebūvētās apskaņošanas un gaismu tehnikas, video projicēšanas iekārtas Madonas novada kultūras centrā.
3. Nenodrošināt pašvaldības darbinieku gaismošanas un apskaņošanas pakalpojuma sniegšanai koncertu norisē.

Domes priekšsēdētājs A. Lungevičs

*Vogina 20204906*